**Pollyanna Chu** (kiin. 朱李月華, Chu Yuet Wah; s. elokuu 1958 Brittiläinen Hongkong) on hongkongilainen rahoitusalan yrittäjä, yritysjohtaja ja miljardööri. Hän perusti vuonna 1992 yhdessä liikekumppaniensa kanssa Kingston Financialin, joka listattiin Hongkongin pörssiin. Kingston Financial tarjoaa rahoituspalveluita ja ylläpitää hotelleja ja kasinoita Macaossa.Chu on yhtiön pääomistaja.

Maaliskuussa 2018 yhdysvaltalainen talousjulkaisu Forbes luokitteli hänet miljardöörilistallaan maailman 228. rikkaimmaksi ihmiseksi. Tuolloin hänen omistustensa arvo oli 7 miljardia dollaria. Sijoituksia päiväkohtaisesti seuraava mediatalo Bloomberg arvioi miljardöörilistallaan hänen omistustensa arvoksi huhtikuussa 2018 runsas 4,0 miljardia dollaria; sijoitusten arvo oli laskenut tuntuvasti tammikuun 2018 tilanteesta. Bloombergin mukaan hänen varallisuutensa pohjana on 75 prosentin omistusosuus Kingston Financial -rahoitusryhmittymästä. Hän omistaa osuuden viiden eri holdingyhtiön välityksellä. Hongkongilainen Kingston Financial tarjoaa rahoituspalveluita ja ylläpitää hotelleja ja kasinoita Macaossa (Golden Resorts). Yhtiö on laajentunut osaksi pörssilistautumisen, yritysostojen ja uusien kasinoiden avaamisen kautta. Kingston Financial on hankkinut omistukseensa myös pörssiyritys Sincere Watchin.

Chu muutti Yhdysvaltoihin 18-vuotiaana ja opiskeli San Franciscossa. Hän suoritti Golden Gate Universityssä alemman korkeakoulututkinnon (B.A./B.Sc.). Kaliforniassa ollessaan hän tapasi Nicholas-miehensä, ja työskenteli kiinteistösijoittajana. He palasivat Hongkongiin vuonna 1992. Heillä on kaksi lasta. Hänen miehensä ja poikansa (Kingston) osallistuvat pojan etunimen mukaan nimetyn Kingston Financialin johtamiseen. 

Hänet on palkittu muun muassa Outstanding Chinese -palkinnolla  ja kanadalaisen York Universityn kunniatohtorin arvolla. Toisaalta hänellä on ollut yhteentörmörmäyksiä Hongkongin pörssiä valvovien viranomaisten kanssa, ja häntä on sakotettu rekistöröimättömän pörssikauppiaana toimimisesta.

Lähteet
-------

1. 1 2 3  228. Pollyanna Chu (Maailman dollarimiljardöörien listan 228. sija)  6.3.2018. Forbes, forbes.com. Viitattu 10.4.2018. (englanniksi)
2. 1 2 3  490 Pollyanna Chu $4.07B (Bloomberg Billionaires Index)  10.4.2018. bloomberg.com. Viitattu 10.4.2018. (englanniksi)
3. ↑  The World's Billionaires List (Maailman dollarimiljardöörit, naiset)  6.3.2018. Forbes, forbes.com. Viitattu 10.4.2018. (englanniksi)
4. 1 2  Linette Lopez: The Newest Billionaire Financier Is A Hong Kong Casino Mogul Named Pollyanna Chu  4.3.2013. Business Insider, businessinsider.com. Viitattu 10.4.2018. (englanniksi)
5. ↑  Arkistoitu kopioBusiness Operations goldenresortsgroup.com.  Arkistoitu 4.4.2018. Viitattu 10.4.2018. (englanniksi)
6. 1 2 3  Arkistoitu kopioBoard of Directors (Kunniatohtorin arvon myöntäneen York Universityn sijainniksi kerrotaan *United States*. Yliopisto on kuitenkin kanadalainen) Kingston Financial Group Limited, kingston.com.hk.  Arkistoitu 16.10.2017. Viitattu 10.4.2018. (englanniksi)
7. 1 2  The Peak Interview: Kingston Chu  1.3.2014. thepeakmagazine.com.sg. Viitattu 10.4.2018. (englanniksi)
8. ↑  Hong Kong's 40 Richest (2012) #32 Pollyanna Chu  2012. Forbes, forbes.com. Viitattu 10.4.2018. (englanniksi)
9. 1 2  Pollyanna Chu Net Worth The Richest, therichest.com. Viitattu 10.4.2018. (englanniksi)
10. ↑  [ kingston financial group ltd
(1031:Stock Exchange of Hong Kong Limited). Executive Profile: Yuet Wah Pollyanna Chu] (Bloomberg Billionaires Index) bloomberg.com. Viitattu 10.4.2018. (englanniksi)
11. ↑  Nick Harris: The Premier League demands answers on Pollyana Chu's Birmingham deal  16.1.2011. dailymail.co.uk. Viitattu 10.4.2018. (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Pollyanna Chu